Document ID: /roh_data/filtered/fineweb-2-filterrobots_roh.jsonl.gz/24970

Sco pliras agenturas da novitads rapportan, saja en consequenza in’emprima candidada crudada ord la cursa: l’anteriura ministra da l’exteriur da la Croazia, Vesna Pusic, na candideschia betg pli per l’uffizi.
Tenor experts vala il Portugais Antonio Guterres vinavant sco favurit per la successiun da Ban Ki Moon. Il Cussegl da segirezza veglia probabel sa cunvegnir ad in candidat fin la fin da settember. Quel sto silsuenter vegnir confermà dals 193 stadis commembers.
Il temp d'uffizi da Ban scada la fin da quest onn. Pervi da la limitaziun dal temp d'uffizi na dastga el betg candidar per in'ulteriura perioda.
RR novitads 22:00